טל בלכרוביץ'

טל בּלֶכרוביץ' (נולד ב-6 בנובמבר 1975) הוא זמר-יוצר, נגן, מלחין, מנהל מוזיקלי ומדבב ישראלי. בגיל 10 הופיע בלכרוביץ' בתפקיד אורח בסדרת הטלוויזיה "פרפר נחמד" בתפקיד טל הנכד של סבא נחמן (אברהם מור). בגיל 11 שיחק בתפקיד גברוש במחזמר "עלובי החיים" שהועלה בתיאטרון הקאמרי, בשנת 1987. ב-1991 השתתף בפרסומת טלוויזיונית לחברת הקצבות "עגל רך" וגילם את הילד לצידם של עמי טראוב ושלומית הגואל-טריגר. למד בבית הספר התיכון "תלמה ילין" ואת שירותו הצבאי עשה בלהקת חיל האוויר. בלכרוביץ' הוא בוגר בית הספר למוזיקה "רימון" ובעל תואר ראשון בהצטיינות מהאקדמיה למוזיקה בתל אביב. כמו כן למד ב"מנהטן סקול אוף מיוזיק" בניו יורק. בלכרוביץ' דיבב בסרט "ספר הג'ונגל" (מוגלי), בסרט "על כלבים וגנבים" (פאטץ') ובסדרות "אגדת פנג הלבן" (פנג הלבן) ו"דנבר הדינוזאור האחרון" (צלי). הלחין את המוזיקה להצגות רבות, ביניהן: "בעל למופת", "קולות בלילה", "דרור קרן – מצד שני" (הקאמרי),"שחק אותה סם" (תיאטרון באר שבע), "פיטר פן-הקסם חוזר" (תיאטרון חיפה), "דו רה מו", "הכבש השישה עשר", (מדיטק), "ערב שירי ה. פינטר", "יהודי זקן בלונדינית" (הבימה) ,"בדידותי היקרה" (פסטיבל תיאטרונטו), "איכה?", "חיים כפולים" (תמונע) "תיבת נוח", "סיפורי איתמר ורותי גם" ו"אגדה על קערה ומצקת" (תיאטרון אורנה פורת). כמו כן הלחין מוזיקה להצגות בפסטיבל תיאטרון קצר "לא תישא" ובבתי הספר למשחק של ניסן נתיב ויורם לוינשטיין. היה מנהל מוזיקלי בהצגה "צפרדי וקרפד" ושימש כמנהל מוזיקלי ומנצח במחזות הזמר ובהצגות "אוליבר טוויסט", "אבניו קיו", "סיפורי נרניה", "תיבת נח" (תיאטרון אורנה פורת), "מעגל הגיר הקווקזי" ו"שירת הקאמרי" (תיאטרון הקאמרי). שימש כמנהל תזמורת בהצגות "יוסף וכותונת הפסים המשגעת", "הלהקה", "הכבש ה-16" "שלמה המלך ושלמי הסנדלר" (תיאטרון הבימה), "מלחמה על הבית" ו"מילה של אהבה" (תיאטרון החאן). בלכרוביץ' היה המנהל המוזיקלי של התוכנית "רחוב סומסום"[דרושה הבהרה] ועיבד את שירי הפתיחה בסדרות "בית ספר למכשפים" ו"השנים הכי יפות". בלכרוביץ' עיבד את נגינת כלי המיתר באלבום הבכורה של אוהד חיטמן, שיצא בשנת 2005. בשנת 2006 השתתף בלכרוביץ' בעיבוד כלי מיתר במספר שירים באלבומה של איה כורם, ובהם בשיר "קיץ", שהגיע למקום ה־15 במצעד השנתי תשס"ו (2006). בשנת 2009 הפיק מוזיקלית את המופע "לכבוד הקיץ – מחווה לגזוז" עם גורי אלפי, רועי בר-נתן וטלי אורן ומאז משתתף בו כקלידן. בשנת 2013 הפיק מוזיקלית את אלבום שירי הילדים "ענן על מקל" ומאז, השתתף במופע שנוצר בעקבות האלבום, יחד עם עידן אלתרמן, ירדן בר-כוכבא ודידי שחר. בשנת 2014 יצא אלבום הבכורה שלו שנקרא "אחרת", ובו שירים שהלחין למילים של ברק פלדמן וכותבים נוספים. בשנת 2015 גילם בלכרוביץ' את "מרש" בתוכנית הילדים "דן ומוזלי" בטלוויזיה החינוכית. סבו, שאול בלכרוביץ', היה בן למשפחת חזנים, מוזיקאי, מלחין, מעבד ומנצח מקהלות בליטא. דודתו, עליזה בלכרוביץ-גולדברג, היא מנצחת מקהלות וזמרת. אביו, מישה בלכרוביץ', הוא מלחין, מעבד, מנצח ופסנתרן. אחיו הבכור שחר בלכרוביץ' הוא נגן סקסופון. הוא נשוי למיכל לוין שהשתתפה בפסטיבל שירי ילדים מספר תשע ב-1978 כילדת הפסטיבל, ולהם שתי בנות והם מתגוררים ברמת גן. טל בלכרוביץ', ברשת החברתית פייסבוק טל בלכרוביץ', סרטונים בערוץ היוטיוב טל בלכרוביץ', במיזם "אישים" לתיעוד היצירה הישראלית טל בלכרוביץ', במסד הנתונים הקולנועיים IMDb (באנגלית) טל בלכרוביץ', באתר MusicBrainz (באנגלית) טל בלכרוביץ', דף שער בספרייה הלאומית טל בלכרוביץ', בארכיון הבימה טל בלכרוביץ' באתר הבמה סרטונים בערוץ של טל בלכרוביץ', באתר יוטיוב מאיה נחום שחל, "שיווק מביך אותי", באתר כלכליסט, 12 במרץ 2014 ראו עוד על ראשית דרכו: יפה האוזר, זרקור: שחר וטל בלכרוביץ, ילדים אמנים, מעריב, 20 בדצמבר 1985 ההצגה "בעל למופת" באתר התיאטרון הקאמרי(הקישור אינו פעיל, 16.08.2018) צפרדי וקרפד - פסטיבל ישראל 2012 באתר עכבר העיר תיבת נח בתיאטרון אורנה פורת הכבש השישה עשר באתר פשבר